messages: Vaata üle uudislugu ning loo sellele lühike kokkuvõte. Piira vastus ühe või kahe lausega ja vasta ainult eesti keeles!
  
  Tekst:
  
  Varem üsna radikaalsete, teise pensionisamba muutmise ettepanekutega lagedale tulnud Isamaa on täna käinud välja uue idee. Sellega sammast ei kaotataks, nagu on varem soovitatud, vaid inimestele antakse oma raha üle suurem otsustusõigus. Erakonna juht Helir-Valdor Seeder selgitab lähemalt. Kui ta soovib, võib kanda raha oma investeerimiskontole ja investeerida muudesse instrumentidesse olgu ta aktsiatesse, kinnisvarasse, kuhu iganes ja kui ta soovib, siis jääb tal vabadus võtta see raha välja ja soetada omal korter, mida iganes teha. Tal on investeerimisfondidesse kogunenud raha, aga ta seda kasutada ei saa ja samaaegselt ta peab võtma laenu. Selline käitumine ei ole kindlasti mõistlik ja, ja otstarbekas. Pensionisüsteemi loomise juures olnud Eiki Nestor peab praegust ettepanekut palju rahumeelsemaks, kui on olnud varasemad mis oleks viinud pensioniks vajalike säästude kogumise lõpetamiseni. Siin sellist säästmise, ideoloogiavastast seisukohta meil ei ole küll ma arvan, et ka siin nad lähevad oma ettepanekutes natuke üle piiri. Nende ettepanekute lõpus on ka võimalus see raha varem välja võtta, kui inimene pensionile jääb ja sellega ma ei ole nõus. Usun, et sellise idee niisugune ilus loosung väga suurt praktilist mõju iseenesest ei oma, sest neid inimesi 700-st 1000-st kell oleks teadmisi ja aega iseseisvalt oma pensionikonto investeerimisega tegeleda neid kuigi palju Eestis ei ole. Positiivse poole pealt lisas nestor, et see on kindlasti samm edasi. Eraldi teemana tõi ta aga esile seederi jutu SMS-laenude maksmise kohta. Kui inimesed on võtnud SMS-laenu ja on kõrvuni võlgades, siis tuleb see probleem lahendada. Kui tal samal ajal on kogunenud mingisugune summa oma pensionifondi, mida ta kasutada ei saa ja samal ajal on sunnitud võtma laenu, siis see ongi teatud sundolukord, kus me sunnime inimest käituma. Ebamajanduslikult. Nestori hinnangul ei saa selle ideega kuidagi kaasa minna. Vot see on rumalus kuubis, kui anda inimestele õigus langetada rohkem otsuseid kui täna, kus nad võivad erinevate fondide vahel valida, et selle vastu mul ei ole midagi, aga SMS laene, head sõbrad oma pensioni arvelt me kinni ei maksa ja niisugused ettepanekud on ju rumalad, absoluutselt. Eiki Nestor ei soovinud ennustada, kas Isamaa ettepanek leiab koalitsioonis toetust, kuid enne valimisi tema hinnangul sellega niikuinii põhjalikumalt ei tegeleta.
messages: user
messages: Erakond Isamaa pakkus välja pensionireformi, millega sisuliselt oleks inimese enda otsustada, kuhu ta II pensionisambasse pandud raha paigutab.
messages: assistant